มะแว้ง สมุนไพรใกล้ตัว
มะแว้งเป็นพืชสมุนไพร ที่มีทั้งมะแว้งต้นและมะแว้งเครือ สําหรับมะแว้งต้นนั้น พบได้ทั่วไปในประเทศอินเดียและประเทศในแถบเอเชียตะวันออกเฉียงใต้ เป็นไม้พุ่มล้มลุกขนาดเล็ก ในประเทศไทยเรานั้นพบได้ทั่วไปในทุกภาค แต่จะพบมากที่ภาคอีสาน เป็นพืชผักและพืชสมุนไพร ที่สามารถนํามาประกอบอาหารและนํามาทํายารักษาโรคได้ด้วย โดยผลของมะแว้งต้นมีสรรพคุณเป็นยาแก้ไอ ขับปัสสาวะ และขับเสมหะ บํารุงธาตุ ทําให้เจริญอาหาร ลดน้ําตาลในเลือด